Official Journal L 046 , 17/02/2004 P. 0012 - 0014



KOMISIJAS REGULA (EK) Nr. 264/2004 (2004. gada 16. februāris), ar ko atkāpjas no Regulas (EK) Nr. 1503/96, ar ko nosaka sīki izstrādātus piemērošanas noteikumus Padomes Regulai (EK) Nr. 3072/95 attiecībā uz rīsu ievedmuitas nodokļiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. decembra Regulu (EK) Nr. 3072/95 par rīsu tirgus kopīgo organizāciju[1], un jo īpaši tās 11. panta 4. punktu, tā kā: (1) Komisijas Regulas (EK) Nr. 1503/96 [2] 4.a panta 1. punkts paredz EUR 250 apmērā samazināt ievedmuitas nodokli par tonnu Basmati rīsu, kas definēti IV pielikumā minētajai regulai, kurā grozījumi izdarīti ar Regulu (EK) Nr. 2294/2003, un kas atbilst KN kodiem ex1006 20 17 un 1006 20 98. (2) Indija un Pakistāna ir informējušas Komisiju, ka laiks starp Regulas (EK) Nr. 2294/2003 publicēšanu un tās piemērošanu bijis pārāk īss, lai izziņas par īstumu izdotu par visiem rīsiem, kuru pārdevuma līgumi ar Kopienas uzņēmējiem tika noslēgti pirms dienas, kad stājās spēkā jaunie noteikumi. (3) Indijas un Pakistānas iestādes ir attiecīgi sniegušas Komisijai oficiālus apliecinājumus, ka īstuma un kvalitātes prasības, kas attiecas uz Basmati rīsiem, kurus ieved Kopienā un kuru izclsmes valsts ir Indija, kā arī tiem Kernel Basmati' un Super Basmati' šķirnes Basmati rīsiem, kuru izcelsmes valsts ir Pakistāna un kurus sertificējušas ražotājvalsts kompetentās iestādes, var pārbaudīt, ražotājvalstīs veicot DNS analīzes kā tādu darbību plānotu vai izlases veida pārbaužu daļu, kas var būt saistītas ar krāpšanas iespējamību. (4) Lai dalībvalstu kompetentās iestādes varētu pieņemt izziņas par īstumu, ko jau izdevušas Indijas un Pakistānas iestādes, vai izziņas par īstumu, ko pašlaik izskata minētās iestādes un kas saistītas ar Basmati rīsu daudzumiem, par kuriem 2003. gada 31. decembrī tika noslēgti pārdevuma līgumi, uz ierobežotu laika posmu un ar zināmiem nosacījumiem jāatkāpjas no Regulas (EK) Nr. 1503/1996. (5) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants 1. Atkāpjoties no Regulas (EK) Nr. 1503/96 4.a panta 1. punkta pirmās daļas, laikposmā no 2004. gada 1. janvāra līdz 2004. gada 31. martam Basmati rīsiem, kuru izcelsmes valsts ir Indija, un Kernel Basmati' and Super Basmati' šķirnes rīsiem, kuru izcelsmes valsts ir Pakistāna un kuri atbilst KN kodiem ex 1006 20 17 un 1006 20 98, var samazināt ievedmuitas nodokli par EUR 250 par tonnu, ja: a) pārdevuma līgumi starp minēto valstu piegādātājiem un Kopienas uzņēmējiem noslēgti līdz 2003. gada 31. decembrim; b) par līgumiem, kas minēti a) apakšpunktā, izziņas par īstumu jau izdotas līdz 2003. gada 31. decembrim vai tiks izdotas ne vēlāk kā 2004. gada 31. martā. 2. Regulas (EK) Nr. 1503/96 IV pielikums neattiecas uz Basmati rīsu ievedumiem, uz kuriem laikposmā no 2004. gada 1. janvāra līdz 2004. gada 31. martam attiecas 1. punktā b) apakšpunktā minētās izziņas. 3. Atkāpjoties no Regulas (EK) Nr. 1503/96 4.a panta 4. punkta pirmās daļas, izziņu par īstumu, ko izdod Basmati rīsu eksportētājvalstu kompetentās iestādes, kā minēts 1. punktā, no 2004. gada 1. janvāra līdz 2004. gada 31. martam sagatavo uz veidlapas, kuras paraugs pievienots šai regulai. 2. pants Šī regula stājas spēkā dienā, kad to publicē Eiropas SavienībasOficiālajā Vēstnesī. To piemēro no 2004. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 16. februārī Komisijas vārdā - Komisijas loceklis Franz FISCHLER PIELIKUMS B PARAUGS [INSERT IMAGE] [1] OV L 329, 30.12.1995., 18. lpp. Regulā jaunākie grozījumi izdarīti ar Komisijas Regulu (EK) Nr. 411/2002 (OV L 62, 5.3.2002., 27. lpp.); to atceļ ar Regulu (EK) Nr. 1785/2003 (OV L 270, 21.10.2003., 96. lpp.) no šīs regulas piemērošanas dienas. [2] OV L 189, 30.7.1996., 71. lpp. Regulā jaunākie grozījumi izdarīti ar Regulu (EK) Nr. 2294/2003 (OV L 340, 24.12.2003., 12. lpp.).